open-index/open-wikipedia-markdown huggingface dataset:
J. Presper Eckert

**John Presper Eckert** (født 9. april 1919 i Philadelphia, USA, død 3. juni 1995 i Bryn Mawr) var en amerikansk vitenskapsmann og pioner innenfor informatikken.  Sammen med John Mauchly startet han den første datamaskinprodusenten, kalt Eckert-Mauchly Computer Corporation.

## Referanser
Commodore International

**Commodore International**, bedre kjent som kun **Commodore**, var en elektronikkprodusent fra West Chester, Pennsylvania, USA, etablert i 1954. Selskapet var en viktig aktør tidlig i hjemmedatamaskinrevolusjonen på 1980-tallet. Commodore produserte det som på den tiden var verdens bestselgende personlige datamaskin, Commodore 64. Selskapet gikk konkurs i 1994.

## Fortsettelse
Varemerket «Commodore» har blitt solgt flere ganger i ettertid og har siden blitt tatt i bruk igjen.

Commodore utvikler idag ting som personlige mediaspillere, og har tidligere laget brennbare CD-plater og MP3-spillere.

"Commodore PET" er i 2015 tilbake som en smarttelefon, denne vil kunne spille blant annet Commodore 64 spill. Smarttelefonen blir utviklet av Commodore Business Machines Limited.

## Referanser


## Eksterne lenker
* 

* Commodore datamaskinens kronologiske historie  &ndash; av Larry Anderson
* Liste over Commodore produkter &ndash; av Jim Brain, vedlikeholdt av Zimmerman
* Commodore kunnskapsbase &ndash; inkluderer «Secret Weapons of Commodore»
* On the Edge: The Spectacular Rise and Fall of Commodore &ndash; en bok av Brian Bagnall som forteller historien til Commodore ved førstehånds gjenfortellinger fra tidligere Commodore ingeniører og ledere.
* CommodoreWorld  &ndash; nettside dedikert til maskinvare med Commodore-navnet.
* Service manualer &ndash; og mer
* "Commodore PET" smarttelefon &ndash; Artikkel om nye Commodore "PET".
Takløk

**Takløk** (*Sempervivum tectorum*) er en flerårig, eviggrønn plante i bergknappfamilien. 

## Beskrivelse
Takløken er en bladrosett hvor hvert enkelt blad er sukkulent, med et elliptisk til omvendt eggformet utseende med en skarp spiss. Oversiden er vokskledt og grågrønn, mens undersiden er grårød. Kanten er bekledt med fine hår. Hver av bladrosettene er 3-8 cm i diameter, hele planten kan være opptil 20 cm bred. Planten sprer seg ved å danne tallrike siderosetter på utløpere fra jordstengelen, men også, i noe mindre grad, ved hjelp av frø. 

Blomstene sitter i en løs stand på enden av en 20-40 cm høy stengel. Hver enkelt blomster er stjerneformet og rosenrød.  Bladrosetten vil dø etter avblomstring, men har da satt flere avløpere. Rotnettet er kraftig og dybtgående.

Takløken er en hardfør art, med en usedvanlig sterk tørkeevne og stor vannlagringskapasitet i de kjøttfulle bladene.
 
## Utbredelse og habitat
Takløken kommer opprinnelig fra Sør- og Sentral-Europa, hvor den vokser på tørre, mineralfattige plasser med lite jord. Takløken er innført og naturalisert på nesten samtlige kontinenter. I Norge er den innført, men har også forvillet seg i den norske flora, og fins spredt viltvoksende på Sør- og Østlandet.

## Bruk

### Brannvern
Det fins nedtegnelser fra 2000 år tilbake om at takløken ble dyrket på hustak. Ifølge en gammel myte var det Jupiter som ga mennesket takløken for at den skulle beskytte husene mot lyn og brann, og romerne brukte å sette ut en urne med takløker for å beskytte husene sine. 

Senere ble takløkene brukt som «brannslukningsapparat» på torvtak. Takløken dannet et teppe av rosetter, og beskyttet taket fra å bli antent av en brennende pil eller gnister fra en pipe.  Karl den store bestemte at takløken skulle dyrkes på alle tak.

I Norge var det mangel på takløk, og rosenrot ble brukt istedenfor. Rosenrot har en langt mindre effekt som brannslukker enn takløken siden den ikke vil danne et kompakt teppe.

### Medisin
Takløken inneholder lindrende, organiske syrer. Allerede i oldtiden ble takløken brukt mot diaré, dysenteri og innvollsormer. Til utvortes bruk ble bladene knust og bearbeidet til salver som spesielt ble brukt mot brannsår, men også mot utslett. Den ble også brukt mot øresus og hodepine. 

Inntak av takløk i litt store mengder kan gi kvalme med oppkast eller diaré. 

## Referanser




## Kilder
* *Norges planter bind I, s. 181-182, 1993*
* ''Den store boken om urter for kropp og sjel, Jekka McVicar, s. 182-183, 1996

## Eksterne lenker
*
Radikalt bokmål

**Radikalt bokmål** er en form for bokmål som benytter de formene som kalles «radikale», og som står nærmere nynorsk og de norske dialektene enn det som er tilfellet med moderat bokmål og riksmål. De to sistnevnte skiller seg fra radikalt bokmål ved at de i større grad baserer seg på skriftkontinuiteten tilbake til dansk. Enkelte ganger finner man betegnelsen «radikal» satt i anførselstegn eller med tilføyelsen «såkalla»/«såkalt», men begrepet er i bruk blant både tilhengere og motstandere av målformen.

Fra 1938 og gjennom større deler av etterkrigstiden fremmet myndighetene aktivt nynorsknære språkformer i bokmål for å skape det planlagte språket samnorsk. Utenfor deler av statstjenesten (særlig skoleverket) har radikalt bokmål aldri fått noen særlig oppslutning, og har vært svært lite brukt i pressen og litteraturen. Etter liberaliseringen av bokmål fra 1981 og framover, som innebar tilnærmelse til riksmålet igjen, har radikalt bokmål blitt ytterligere marginalisert.

Tradisjonelt radikalt bokmål bruker former som *vatn*, *ramn*, *fram* og *botn*, mens det på riksmål het *vann*, *ravn*, *frem* og *bunn*. Riksmålsformene ble tillatt i bokmålsnormeringen i 1981 og da kalt moderat bokmål.

## Karakteristikker
Det som tydeligst kjennetegner radikalt bokmål er den hyppige bruken av a-endelser. I motsetning til konservativt bokmål ser man a-endelser i preteritumformen av en rekke verb (*kasta* istedenfor *kastet*) og a-endelse til fordel for -ene i bestemt flertall av intetkjønnsord (*åra* istedenfor *årene*). Man ser òg naturligvis a-endelser i entall hunkjønnssubstantiv i bestemt form (*tida* istedenfor *tiden*), da radikalt bokmål konsekvent bruker hunkjønnet.

## Samarbeid for radikalt bokmål
Her er mange greiner gjennom tidene. Siden 1955 har Landslaget for språklig samling vært mest stabile, med best samarbeid både innad og utad. De deler også ut priser i samarbeid med mye av det etablerte litteratur- og språk-Norge.

### Foreninga for radikalt bokmål
Foreninga for radikalt bokmål er en organisasjon som ble stiftet 28. april 2019. Foreningen jobber for å fremme bruken av radikalt bokmål. Første leder og en av stifterne var Hans-Christian Holm. Han og de andre stifterne var tidligere aktive i Landslaget for språklig samling, hvor de jobbet for samnorsk. Synspunktet var at med nynorskens stadige tilbakegang er Norge i praksis i ferd med å få bare ett skriftspråk, bokmål, og argumentene for samnorsk svekkes. Radikalt bokmål består av mange former som ble introdusert i bokmål som en del av samnorskpolitikken. Landslaget for språklig samling og Foreninga for radikalt bokmål jobber altså for de samme skriveformene, men Foreninga kjemper ikke for samnorsk som en felles språkform.

## Referanser


## Eksterne lenker
*
Humanistene

**Humanistene** (tidligere **Humanistforbundet**) er et livssynssamfunn som ble etablert i 1997 og som beskriver sitt livssyn som et «inkluderende humanistisk verdenssyn». De uttaler at de er åpne både for «ikke-religiøse og religiøse humanister», og at de ønsker «å bidra til dialog og felles forståelse på tvers av religiøse og livssynsmessige ulikheter». 

Humanistene tilbyr seremonier som gravferdsseremoni, humanistisk konfirmasjon, bryllupsseremoni, og navneseremoni. Menneskerettighetene er en sentral del av verdigrunnlaget. I 2022 hadde de  medlemmer og 75 seremoniledere.   

## Historie og idégrunnlag
Forbundet ble stiftet i 1997 og har hatt flere ulike navn. Det het Sekulært Fellesskap, deretter Sosialhumanistene, fra 2013 Humanistforbundet og fra 2021 Humanistene. Forbundet ble ved etableringen registrert som trossamfunn og fikk vigselsrett fra starten, men kritiserte samtidig det de mente var et kunstig skille mellom trossamfunn og livssynssamfunn.

Forbundet knytter seg til en klassisk, vid og inkluderende forståelse av humanismen og vil «bidra til dialog og felles forståelse på tvers av religiøse og livssynsmessige ulikheter», og at det er åpent for både «ikke-religiøse og religiøse humanister».

Humanistene mener at forskjellene mellom Humanistene og HEF er at Humanistene «likestiller alle humanister – religiøse, ikke-religiøse og tvilende» og at de «har rom for bruk av kultur-/tradisjonsuttrykk i seremoniene».

## Seremonier
* *Humanistisk navneseremoni* er et alternativ til dåp og navnefest
* *Humanistisk ungdomsseremoni* er et tilbud til ungdom i konfirmasjonsalder  
* *Humanistisk bryllupsseremoni*  
* *Humanistisk gravferdsseremoni*

## Referanser


## Eksterne lenker
* 
*
The Earth Charter

**The Earth Charter** er en erklæring om fundamentale prinsipper for å lage et rettferdig, bærekraftig og fredelig globalt samfunn for det 21. århundret.

## Eksterne lenker
* 
* Norsk versjon av The Earth Charter
Ola Bøe

**Ola Pedersen Bøe** (1910–1986) var en spelemann fra Valdres.

Ola var sønn av Rangdi Jakobsdotter (1867–1934) og Per Person Bøe (1859–1922). Faren spilte hardingfele, men døde da Ola var 12 år gammel. Han lærte til gjengjeld mange slåtter av mora, som var god til å tralle, eller *hulle*, som det heter i Valdres. Ola fekk ellers slåtter av den eldre broren Jørgen, og regnet seg som elev av Andris Øde, Alf Moe og Olav Moe.

Ola Bøe flyttet til Oslo i 1935, og ble snart en viktig spelemann i folkemusikkmiljøet der. Han spilte i mange år fast i Valdreslaget, og var aktivt med i Laget for Folkemusikk. Av dem han kom til å lære opp, var spelemenn som Bernt Balchen jr., Trygve Bolstad og Harald Røine. 

Ola hadde en personlig spillestil, og brukte ofte hjemmelaget fele. Han var regnet som en umåtelig god dansespelemann, men det kunne ta litt tid før han ble "varm i trøya". Han kunne mange gamle slåtter på mindre brukte felestiller, og spilte med alderdommelig dåm. Han hadde også en fingersetning det var vanskelig å gjøre ham etter.

Ola Bøe vant Landskappleiken på Geilo i 1969, med ei fele han hadde fått låne av Odd Bakkerud. 

Ola Bøe spilte mye i NRK fra 1953 og utover, og det fins en rekke opptak med ham. Han ble æresmedlem i Laget for Folkemusikk, og tildelt kulturprisen for Vestre Slidre i 1982.

## Referanser


## Eksterne lenker
*
Antillansk gylden

**Antillansk gylden** (Antilliaanse gulden, symbol: NAƒ/NAf  valutakode: ANG) er myntenhet som benyttes i Curaçao og Sint Maarten. Den ble til 2010 benyttet i De nederlandske Antiller, som også omfattet Bonaire, Saba og Sint Eustatius. Frem til 1986, da Aruba fikk status aparte innenfor Kongeriket  Nederlandene, og begynte å bruke sin egen valuta (arubansk florin, valutakode AWG), ble myntenheten også brukt der.

## Historie

I 1828 ble den (nederlandske) gylden innført som myntenhet på Curaçao. Øyen utga sine egne mynter og sedler i den nederlandske valutaenheten. I 1940 ble på grunn av den andre verdenskrig den antillanske gylden skilt fra den (nederlandske) gylden og koblet opp mot amerikansk dollar.

På De nederlandske Antiller ble også amerikanske dollar akseptert som betalingsmiddel.

## Mynter og sedler
Mynter med disse valørene er i sirkulasjon:
*1, 5, 10, 25 og 50 cent og 1, 2½ og 5 gylden.

Sedler med følgende pålydende er i sirkulasjon:
* 10, 25, 50 og 100 gylden.
Seddelserien ble satt i sirkulasjon i 1986 og har fugler som motiv. Opprinnelig fantes det også sedler på 5 og 250 gylden, men utgivelsen av disse ble ikke fortsatt da seddelserien ble oppgradert med nye sikkerhetsdetaljer i 1998.

## Referanser


## Eksterne lenker
* Curaçao og Sint Maartens sentralbank  (engelsk)
Torleiv Bolstad

**Torleiv Bolstad** (født 25. oktober 1915 i Øystre Slidre, død 10. februar 1979) var en spelemann fra Valdres. Han vant Landskappleiken fire ganger, i 1947, 1957, 1970 og 1971.

Torleiv spilte mest i tradisjon etter Ola Okshovd og Engebret Beitohaugen, men satt også inne med mye tradisjon etter Jørn Hilme.

Torleiv Bolstad kom til Oslo i 1947 og ble boende der til 1960-årene, og i løpet av denne tida var han aktiv musikalsk leder for spelgruppa i Laget for Folkemusikk sammen med Kjetil Løndal. Han var kjent som en god konsertspelemann, og spilte stilrent og med et godt strøk. Han har satt teknisk standard for utføringen av spell i Valdres i senere generasjoner.

Etter at han flyttet tilbake til Valdres ble han en krumtapp for folkemusikklivet der.

Blant dem som har lært av Torleiv er Harald Røine, Trygve Bolstad og Olav Jørgen Hegge. På Jørn Hilme-stemnet deles det årlig ut et stipend fra *Torleiv Bolstads minnefond*, helst til en ung folkemusiker som har gjort en innsats for Valdres-tradisjonen.
Commodore

**Commodore** kan vise til:

* Commodore International, et datafirma også kjent som Commodore Business Machines
** Ulike maskiner og konsoller fra firmaet: Commodore PET, Commodore VIC-20, Commodore 64, Commodore 128, Amiga
* Commodore (grad)
* The Commodores, soul/funk band fra 1970-tallet
* Opel Commodore, Tysk bil fra 1960-tallet
* Holden Commodore
Omega

**Omega** (stor bokstav Ω, og liten bokstav ω) er den 24. og siste bokstaven i det greske alfabetet. Ordets betydning er den store *O*, der *mega* på gresk har betydningen stor. Dette skiller bokstaven fra det greske alfabetets andre o, omikron, den lille *O*, der *mikro* har betydningen liten.

Tegnet Ω er også symbolet for ohm (måleenhet for elektrisk resistans)

Tegnet Ω inngår også i navnet og logoen til linjeforeninga til linjene Elektronisk systemdesign og innovasjon, og Kybernetikk og robotikk ved Norges teknisk-naturvitenskapelige universitet; Sanctus Omega Broderskab.
Boeing F/A-18 Hornet

**McDonnell Douglas (Boeing) F/A-18 Hornet** er et amerikansk tomotors jagerfly / jagerbomber. Flyet ble utviklet for US Navy fra YF-17 Cobra prosjektet som Northrop hadde foreslått for US Air Force som alternativ til YF-16 (senere F-16 Fighting Falcon) under Lightweight Fighter-programmet (LWF) på 1960-tallet.

Northrop hadde ikke erfaring med å lage hangarskipbaserte fly, så de slo seg sammen med McDonnell Douglas (senere Boeing) for å utvikle et slikt fly under betegnelsen F-17. To varianter, en angrepsvariant og en jager, ble opprinnelig foreslått. Disse rollene ble etter hvert kombinert i F/A(Fighter/Attacker)-18 Hornet og senere F/A-18 Super Hornet, EA-18G (Growler) og nyeste F/A-18 Advanced Super Hornet.

## Brukerland
F/A-18 er i bruk av US Navy, United States Marine Corps, Royal Australian Air Force, Canada, Spania, Kuwait, Finland, Sveits og Malaysia.

Den opprinnelige varianten, F/A-18 (A/B/C/D), er i USA erstattet av F-35C. Denne utskiftingen skjedde gradvis fra 2012. Australia og Canada vil på sin side bytte ut sine fly med F-35A.

## Tekniske spesifikasjoner

## Referanser




## Eksterne lenker
*
Kjetil Løndal

**Kjetil Løndal** (født 1907 i Tuddal, død 1987 i Oslo) var en storspelemann fra Telemark.

Kjetil vokste opp i Tuddal, og fikk lært mye spel av faren, Svein Løndal. Senere fikk han lære av Torstein Grotbekk, Johannes Dahle, Torkjell Haugerud og Henrik Gjellesvik.

Han flyttet til Oslo i 1939 og arbeidet i mange år som vaktmester i et område som omfattet deler av  Casparisgate og Uelandsgate.  Kjetil Løndal ble også tilkalt når vaktmesteren i Nordahl Bruns Gate 22, Talleiv Røysland, sto fast med et problem. Som vaktmester var Kjetil populær blant barna i gården, og kom til å bli en viktig inspirasjon for Lillebjørn Nilsen, som vokste opp på samme sted.

Fra 1945 til 1980 var Kjetil Løndal musikalsk leder for spelgruppa i Laget for Folkemusikk, og et par år også formann i laget. I to år satt han også som formann for Landslaget for spelemenn. I løpet av denne tida var han fast spelemann i Telelaget, og danselærer samme sted.

Kjetil var grundig, og sørget alltid for å holde fela i god stand. Når Laget skulle spille sammen, var han omhyggelig med at alle spelemennene hadde stemt felene sine skikkelig. Han var opptatt av at samspelet skulle låte best mulig. Som konsertspelemann var han ofte uslåelig. Han vant Landskappleiken fire ganger i 1956, 1958, 1959 og i 1966. Han var og god danser, og er den eneste som både har vunnet landskappleiken i spel og i dans.

Kjetil Løndal er representert på flere plater. Til hundreårsjubileet i 2007 foreligger det en solo-CD med toppspel av Kjetil Løndal.

Det er Kjetil Løndal som har preget den mest kjente varianten av hallingen *[[Sevliden]]*, etter en legendarisk omkamp med Hauk Buen på Vårlengtstemnet i Porsgrunn i 1964. De fleste spelemenn som lærer seg den slåtten, spiller den etter mønster av denne framføringen. 

Kjetil Løndal fikk i 1977 på sine eldre dager Kongens fortjenstmedalje i gull.

## Referanser
Nokia N80

**Nokia N80** er en mobiltelefon fra Nokia, med blant annet 3,2 megapixel kamera og WLAN.

## Spesifikasjoner

## Kilder
* GSMarena.com – liste over spesifikasjoner
Storkoalisjon

**Storkoalisjon** er i politikken en betegnelse på en koalisjon av de største partiene i parlamentet. Dette vil gjerne være det borgerlige partiet og det sosialdemokratiske partiet.

Tyskland ble ledet med grunnlag i en storkoalisjon mellom CDU/CSU og SPD fra 1966 til 1969 (regjeringen Kiesinger), fra 2005 til 2009 (Merkel I), fra desember 2013 til mars 2018 (Merkel III), og igjen fra mars 2018 til desember 2021 (Merkel IV). På delstatsnivå har landet hatt en rekke slike koalisjoner.

Østerrike har hatt storkoalisjoner mellom sosialdemokratiske Sozialdemokratische Partei Österreichs og konservative Österreichische Volkspartei fra 1945 til 1966, fra 1987 til 2000 og fra 2007 til 2017. 

Luxembourg har siden 1925 alltid hatt storkoalisjoner.

I Norge har bl.a. Francis Sejersted ytret sympati for tanken om en storkoalisjon bestående av Høyre og Arbeiderpartiet.

## Se også
*Flertallsregjering
*Samlingsregjering

## Referanser
Reign in Blood

***Reign in Blood*** er Slayers tredje studioalbum. Albumet ble sluppet 7. oktober 1986. Albumet regnes som et av de beste thrash metal-albumene noensinne, og mange ser på det som prototypen på death metal.

## Sporliste
#«Angel of Death» (4:50)
#«Piece By Piece» (2:02)
#«Necrophobic» (1:38)
#«Altar of Sacrifice» (2:49)
#«Jesus Saves» (2:49)
#«Criminally Insane» (2:13)
#«Reborn» (2:20)
#«Epidemic» (2:12)
#«Postmortem» (2:44)
#«Raining Blood» (4:23)

Reutgivelsen fra 1998 inneholder bonussporene «Aggressive Perfector» og «Criminally Insane (Remix)».

## Personell
* Tom Araya – Vokalist og bassist
* Kerry King – Gitarist
* Jeff Hanneman – Gitarist
* Dave Lombardo – Trommeslager

## Eksterne lenker
*
Triple Play

**Triple Play** er et markedsføringsbegrep for produktbunting av Internett-tilgang, IP-telefoni og IPTV slik at alle tjenestene går over samme bredbåndsforbindelse. Produktpakken blir vanligvis tilbudt av internettleverandører (Internet Service Provider).
Arubansk florin

**Arubansk florin** (arubaanse florin) (symbol: Afl. valutakode: AWT) er myntenheten som benyttes på den karibiske øyen Aruba fra 1986. I det året fikk Aruba en status aparte innenfor Kongeriket Nederlandene og gikk over fra å bruke antillanske gylden til å bruke sin egen valuta.

På Aruba aksepteres ved siden av floriner også amerikanske dollar som betalingsmiddel.

Denne valutaen blir av og til feilaktig kalt «arubansk gylden». Dens offisielle navn er *florin*.

Valutaen har de følgende myntene:
* 5, 10, 25 og 50 cent, 1 florin, 2 1/2 florin og 5 floriner.

Valutaen har disse sedlene:
* 10, 25, 50, 100 og 500 floriner.

Fra 1986 har valutaen en fast kurs mot amerikanske dollar 1 USD = 1,79000 AWG. Dette betyr at florinens verdi ikke er helt tilsvarende verdien av den antillanske gylden.

## Eksterne lenker
* Arubas sentralbank (engelsk)
* Sedler fra Aruba (engelsk)
* Jubileumsmynter fra Aruba (engelsk)
* Historisk og aktuell sedler fra Aruba (på tysk) (på engelsk)
Overlydshastighet

.

**Overlydshastighet** (supersonisk hastighet, engelsk: *supersonic*) vil si at et legeme beveger seg raskere enn lydens hastighet, det vil si over 340 meter per sekund eller 1224 km/t. Bevegelse i forhold til lydhastighet måles i Mach. Lydhastigheten er forøvrig en relativ størrelse som avhenger av lufttettheten. Denne varierer med temperatur, fuktighet og høyde over havet (egentlig lufttrykk), men regnes standardisert som nevnt over.

Lyd er vibrasjoner båret i et elastisk medium. I gasser, som for eksempel luft, forplanter lyd seg med forskjellig hastighet mest avhengig av molekylmasse og temperatur i gassen mens gassens trykk har mye mindre effekt. Siden luftens trykk og sammensetning varierer med høyde er det vanlig å oppgi mach-nummer for flys hastighet som relativt lydhastigheten ved havnivå. I vann vil supersoniske hastigheter ligge over lydhastigheten ved romtemperatur, omtrent &nbsp;m/s eller &nbsp;km/t. I faste stoffer er lydhastigheten ennå høyere.

Supersoniske brudd er en brudt utbredelse ved hastigheter ved overlydsfart i sprø materialer. Dette fenomenet ble først oppdaget av forskere ved Max Planck Institue for Metals Research i Stuttgart ( Markus J.Buehler og Huajian Gao) og ved IBMs Almaden Research Center i San Jose, California ( Farid F. Abraham).

## Supersoniske objekt
Mange moderne kampfly er supersoniske. Concorde og Tupolev Tu-144 var supersoniske passasjerfly. Siden Concorde la ned sine flyvninger 26. november 2003 har vi i skrivende stund, i 2005, ingen kommersielle flyvninger med supersoniske fly.

De fleste moderne skytevåpen benytter supersonisk ammunisjon, der enkelte typer rifleammunisjon har munningshastigheter opp i mot mach 3.

## Hypersonisk
«Hypersonisk» brukes innenfor aerodynamikken om svært høye overlydshastigheter. På 1970-tallet ble uttrykket vanligvis brukt om hastigheter fra Mach 5 (altså 5 ganger lydens hastighet) og oppover.
## Se også
*Lydmuren
*Lydens hastighet
*Underlydshastighet
Vallset

**Vallset** er ei bygd øst i Stange kommune (tidligere i Romedal) med ca. 2&nbsp;000 innbyggere. Bygdesentrum er tettstedet Gata, der de fleste institusjoner som bærer bygdas navn, er lokalisert.

## Se også
* Vallset kirke

## Eksterne lenker
* Stange kommunes nettsted
* Faktaark om Vallset hos Statens kartverk
Faratsiho

**Faratsiho** er hovedstaden i distriktet Faratsiho i Madagaskar. Byen ligger 83 kilometer sørvest fra landets hovedstad, Antananarivo, og har 38&nbsp;900 innbyggere.

## Eksterne lenker
*  TravelPost &ndash; Facts and Figures about Faratsiho, Madagascar
Ondskapens akse

**Ondskapens akse** (*Axis of Evil*)  er et uttrykk som ble brukt av USAs president George W. Bush, i hans *[[State of the Union Address|State of the Union-tale]]* (om nasjonens tilstand) 29. januar 2002, for å beskrive regimer som støtter terror (og andre fiender av friheten). Bush nevnte spesifikt Iran, Irak og Nord-Korea i talen.

## Talen

## Referanser
Spera

**Spera** er en frazione i kommunen Castel Ivano og en tidligere italiensk kommune med 539 innbyggere i regionen Trentino-Syd-Tirol.

Spera var en selvstendig kommune inntil 1. januar 2016 da den ble slått sammen med Strigno og Villa Agnedo til den nye kommunen Castel Ivano. 

## Referanser
Larvik Orienteringsklubb

**Larvik Orienteringsklubb** (Larvik OK) er en spesialklubb for orienteringsløp. Klubben ble stiftet den 4. april 1952 og het tidligere Orienteringslaget Silva. Som navnet indikerer holder klubben til i Larvik kommune. Klubbhuset ligger på Tanum.

I 1966 ble orienteringsklubbene i Larvik, Brunlanes og Tjølling fusjonert og det ble vedtatt at klubbens navn fortsatt skulle være Silva.

Klubben har vært medarrangør av Sørlandsgaloppen flere ganger blant annet i 2005, 2013, 2017 og 2022, og Stolpejakten i Larvik. Klubben stod som arrangør av NM i sprint i 2008 i Stavern og NM i nattorientering 2011 i Larvik.

## Referanser


## Eksterne lenker
* 
*
№ 10 (Inter-Allied) Commando

**№ 10 (Inter-Allied) Commando** (norsk: *Nr. 10. interallierte kommando*) var en kommandoavdeling i British Army under andre verdenskrig. Avdelingen var på bataljons størrelse og besto av allierte soldater fra de naziokkuperte landene. Hver av avdelingens tropper bestod av fire offiserer og 83 menige.

Troppene var:
*No. 1 Troop, med franske soldater
*No. 2 Troop, med nederlandske soldater
*No. 3 Troop (også kjent som X Troop), med tysktalende jødiske soldater
*No. 4 Troop, med belgiske soldater
*No. 5 Troop, med norske soldater
*No. 6 Troop, med polske soldater
*No. 7 Troop, med jugoslaviske soldater
Barnas Dyrepark – Lindesnes

**Barnas Dyrepark – Lindesnes** ligger langs fylkesvei 460 på Svennevik i Lindesnes kommune. Den ble startet i juni 2006 av Asbjørn Hansen.

Barnas Dyrepark hadde ved oppstart til sammen 450 dyr fordelt på 14 arter. Her kan barn finne geiter, griser, sauer, hester, kaniner, hare, marsvin, ekorn, undulater, kanariirisker, papegøyer, duer, rasehøns, fasaner og påfugl.

Besøkende har mulighet til å ha kontakt med dyrene i Barnas Dyrepark – Lindesnes. Barn kan ri på hestene og ellers klappe dyr i denne dyreparken.

## Eksterne lenker
Barnas dyrepark
Flerårig plante

En **flerårig plante** eller **perenn** (latin *perennis*, «evig») er en plante som lever lenger enn to år. Slike planter kan være urter, busker eller trær. Urtene har ofte en stengel som visner og dør når været blir kaldt eller tørt. Rotsystemet overlever vinteren eller tørketida, og planten skyter på nytt når forholdene blir rette.

De fleste flerårige planter er *[[Semelparitet og iteroparitet|polykarpe]]*, det vil si at de blomstrer flere ganger. Men det finnes også *monokarpe* planter som vokser i flere år før de blomstrer én gang og dør, for eksempel Amerika-agave.

Flerårige urter som dyrkes som prydplanter kalles på norsk for *[[staude]]r*.
Odd Hilt

**Odd Hilt** (født 8. mars 1915 på Strømsgodset, død 9. desember 1986 i Oslo) var en norsk billedhugger.

Hilt var utdannet fra SHKS 1931–33 og under Wilhelm Rasmussen på Statens kunstakademi fra 1933 til 1936. Han arbeidet i flere år ved Nidarosdomen, der han blant annet modellerte flere av statuene på vestfronten av katedralen.

Høsten 1941 ble han arrestert under opprulling av det kommunistiske motstandsmiljøet i Trondheim, og ble satt i fangenskap i Falstad fangeleir. Nyttårsaften 1942 rømte han til Sverige, hvor han oppholdt seg til krigens slutt. I Stockholm deltok han blant annet på utstillinga «Konstnärer i landsflykt».

Han har utført en rekke krigsminnesmerker, blant annet på Falstad, på Nordre gravlund i Oslo og i Horten. Det finnes også en rekke andre skulpturer av Odd Hilt rundt om i Norge, eksempelvis *Fortuna* i Frognerkilen i Oslo, *Ved vannposten* på Tøyensenteret i Oslo, og Rudolf Nilsens gravstein i Oslo.

## Familie
Han var sønn av pressemannen Christian Gottlieb Hilt og kabaretartisten Ragnhild Hilt (født Hansen). 

Odd Hilt var gift to ganger. Hans første kone var malerinnen Pelle Thommesen. Sammen med henne fikk han datteren Bente Thommesen. I 1945 giftet han seg med Guðrun (Gogo) Briem fra Island. Med sin andre kone fikk han barna Ragnhild Hilt (1945–2014), som ble skuespiller, Bjørn Hilt (f. i 1949), som ble lege, og Brim Hilt (1955–2018), som ble forfatter og forlegger

## Bilder

Fil:NKP-minnesmerke.jpg|Bauta på Nordre gravlund i Oslo, til minne om 23 medlemmer av NKPs ledelse, ofre i motstandskampen 1940-45.
Fil:Kulturmønstringer (7139625525).jpg|Odd Hilt foran skulpturen «Eksekusjonspelotongen». Foto fra en utstilling i Stockholm 1944 av norske kunstnere i landflyktighet under krigen. 
Fil:Kulturmønstringer (6993549112).jpg|«Eksekusjonspelotongen»
Fil:Kulturmønstringer (7139635145).jpg|«I fangeleiren»
Fil:Kulturmønstringer (7139636007).jpg|«Illegal virksomhet»
Fil:Rudolf nilsen gravestone.jpg|Rudolf Nilsens gravsten på Nordre gravlund. Utført av Odd Hilt.


## Referanser




## Litteratur
* 

## Eksterne lenker
*
Biltema

**Biltema** er et svensk detaljhandelsfirma som ble etablert i 1963 av Sten Åke Lindholm i Linköping. 

Firmaet er kjent for å selge bildeler, reservedeler og verktøy, men har i nyere tid utvidet sortimentet med sykler og sykkeltilbehør, data- og mobiltelefontilbehør, maling, byggutstyr, husholdningsartikler, reiseeffekter og mye annet. Firmaet ble etablert i Sverige i 1963, kom til Norge i 1983, til Finland i 1985 og til Danmark i 2002.

I 2024 omfatter selskapet i alt 162 varehus, fordelt på 68 i Norge, 61 i Sverige, 17 i Finland og 16 i Danmark. Selskapet har også flere innkjøpskontorer i Europa og Asia.

## Historikk
Sten Åke Lindholm hadde i lengre tid stilt seg spørsmålet om hvorfor bildeler og tilbehør for biler var så dyrt. Han la merke til at fortjenestemarginen på bilene som ble solgt av billeverandører var lav. Den lave fortjenesten på bilene ble deretter tatt inn igjen ved mye høyere fortjenestemarginer på reservedeler, tilbehør og service. Lindholm ønsket å kutte mellomleddene og kjøpe direkte fra produsent for å kunne tilby lavere priser til forbrukerne. Lindholm begynte å oppsøke produsenter av flere forskjellige produkter. Forretningsidéen var å tilby «varer av god kvalitet til en god pris», og målgruppen var bileiere.

I 1963 startet han postordre- og detaljhandelsfirmaet Biltema under navnet «Handelsbolaget BIL-TEMA». Ideen ble senere utviklet til å merke produktene med varemerket «Biltema» for å styrke varemerket, og etter noen år i kjellerlokale ble postordrevirksomheten utvidet med en liten butikk, også den i samme kjeller.

I 1976 hadde omsetningen steget til ca. 25 millioner svenske kroner, og foretaket flyttet til nye egne lokaler i Torvingeområdet i Linköping. Lokalarealet var på hele 6 000 m² og inneholdt både postordre, sentrallager og en butikk på 250 m². Butikken ble senere bygd ut til ca. 2 700 m² på begynnelsen av 80-tallet. På slutten av 1970-tallet bygde firmaet opp strategiske innkjøpskontorer verden over.

### Biltema Norge
Virksomheten i Norge er  organisert i selskapet Biltema Norge AS, med hovedkontor på Jessheim.

Selskapet har 67 varehus, og ca 1400 ansatte i Norge. I løpet av seks år har driftsinntektene økt med over 70 prosent fra 2,23 milliarder i 2012 til 3,96 milliarder i 2017.

### Biltema Real Estate
Biltema Real Estate har kontorer i alle nordiske land med Biltema varehus og har ansvar for eierskap, forvaltning og prosjektering av nybygg, påbygg og ombygginger.

## Referanser
Blurb

**Blurb** eller **vaskeseddel** er en kort, positiv omtale av en bok, film eller et annet produkt som er skrevet for å fremme salget av produktet. Blurbing brukes som markedsføringsverktøy blant annet av forlag og filmprodusenter.

Vaskesedler har ofte blitt sendt til medier, bokhandlere eller kinoer i forbindelse med lansering eller distribusjon av produktet, og ofte blitt gjengitt i omslagsteksten på baksida av bøker og filmer. En vaskeseddel-tekst er kort nok til at man raskt får med seg innholdet, men ofte omfattende nok til at mottageren kan formidle noe videre, eksempelvis ved at journalister bruker stoffet som grunnlag for omtale i aviser og media. Brukt vis-a-vis media har vaskesedler ofte fungert på samme vis som pressemeldinger.

Enkelte produsenter betaler navngitte kjendiser og berømte forfattere for å blurbe, det vil si for å anbefale eller skryte av produktene deres. 

Ordet *blurb* stammer fra den amerikanske humoristen Gelett Burgess som døde i 1951, og uttrykket ble tatt i bruk på norsk på 2000-tallet.

## Eksterne lenker
* Avisinnlegg om en «husblurb»
* Språkrådet om «Blurb, vaskeseddel og baksidetekst»
A Show of Hands (Victor Wooten)

***A Show of Hands*** er det første albumet av den amerikanske bassvirtuosen Victor Wooten. Albumet ble utgitt i 1996 på Compass Record. 

## Sporliste
#«U Can't Hold No Groove...» – 4:08
#«More Love» – 3:28
#«Lotta Stuffis?» – 0:12
#«The Vision» – 5:35
#«Overjoyed» – 2:56
#«Live for Peace» – 0:05
#«A Show of Hands» – 5:27
#«Not Like the Other» – 0:41
#«Justice» – 4:01
#«Medley» – 4:30
#«Radio W-OO-10» – 0:27
#«Classical Thump» – 4:38
#«Keep Chargin'» – 0:25
#«Me & My Bass Guitar» – 5:14
#«Words of Wisdom» – 3:09

## Medvirkende
*Victor Wooten – bass, sang, stemme
*JD Blair – sang
*Cortney og Brittany Knight – sang, stemmer
*Michael Saleem – sang
*Mark «Zeke» Sellers – sang
*Roy Wooten – sang
*Joseph Wooten- sang, stemmer
*Michael Kott – sang, stemmer
*Elijah «Pete» Wooten – stemmer
*Park Law – sang
*Kurt Story – sang
*Martin Luther King jr. – kutt fra opptak av tale
*Malcolm X – kutt fra opptak av tale
*Aashid – stemmer
*Dorothy G. Wooten – stemmer

## Kilder
* 

## Eksterne lenker
*
A Show of Hands

**A Show of Hands** kan vise til:

* ''A Show of Hands'' – et album utgitt av gruppa Rush
* ''A Show of Hands'' – et album utgitt av bassisten Victor Wooten
Jean Pierre Frédéric Ancillon

**Jean Pierre Frédéric Ancillon** (født 30. april 1767 i Berlin, død 19. april 1837 samme sted) var en prøyssisk statsmann, filosof, utenriksminister og oppdrager av den senere konge Fredrik Vilhelm IV.

## Liv og virke
### Bakgrunn, prest, professor
Ancillon, som var oldebarn av Charles Ancillon, studerte teologi i Genève og virket fra 1790 som prest i den hugenottiske menigheten i fødebyen Berlin. 

I 1792 fikk han et professorat i historie ved krigsakademiet, i 1803 ble han kongelig hoffhistoriograf og medlem av vitenskapsakademiet i Berlin. Hans utnevnelse til statsråd i kulturdepartementet fulgte i 1809, og 23. juni 1810 ble han, etter ønske fra dronningen, utnevnt til Friedrich Delbrücks etterfølger som oppdrager for kronprinsen. I denne sammenhengen fratrådte han sine stillinger som prest og professor.

### Embedsmann, filosof
Da prinsen ble myndig 1814 ble Ancillon utnevnt til virkelig geheime-legasjonsråd i utenriksministeriet, og 1817 ble han medlem av statsrådet og utvalget for bearbeidelsen og innføringen av provinsialforfatningene og av oversensurkollegiet.

I mai 1831 ble han virkelig geheimeråd og sjef for departementet for Fyrstedømmet Neuenburg. 25. juli samme år ble han så statssekretær i utenriksministeriet, og i 1832 endelig prøyssisk utenriksminister. Sammen med fyrst Metternich utarbeidet han bl.a. i 1834 Wiens sluttprotokoll.

Både gjennom sin europeiske horisont, og sin evne til å knytte opplysningstidens rasjonalitet sammen med sin tids reformatoriske holdning og romantikk, preget Ancillon kongen i sterk grad.

Hele sitt liv gikk Ancillon alltid inn for Preussens interesser. Tanken om et forent «Tyskland» stod ham fjernt.

Ancillons statsfilosofi beveger seg i spenningsfeltet mellom opplysning, romantikk og kristendom. Han bruker en eklektisk metode som trekker særlig fra Edmund Burke og Charles de Montesquieu. Ancillon var et tidsvitne til den franske revolusjon, og opplevelsene overbeviste ham om at den europeiske politikken måtte innrettes mot likevekt mellom alle stater og unngå én stats hegemoni. .

## Verker
* *Mélanges de littérature et de philosophie* (Berlin 1801, 2 bd.; 3. oppl. 1823); 
* *Über Souveränität und Staatsverfassung* (Berlin 1816);
* *Über Staatswissenschaft* (Berlin. 1819); 
* *Über Glauben und Wissen in der Philosophie* (Berlin. 1824).;
* *Nouveaux essais de politique et de philosophie* (Berlin. 1824, 2 bd.); 
* *Über den Geist der Staatsverfassungen und dessen Einfluß auf die Gesetzgebung* (1825; ny utg. på fransk, Paris. 1850); 
* *Pensées sur l'homme, ses rapports et intérets* (Berlin 1829, 2 bd.);
* *Zur Vermittlung der Extreme in den Meinungen* (Berlin. 1828-31, 2 bd.; 2. oppl. 1838).

## Referanser


## Litteratur
* Friedrich Wilhelm Bautz: *Johann Peter Friedrich Ancillon* http://www.bautz.de/bbkl/a/ancillon_j_p_f.shtml

## Eksterne lenker
*
Victor Wooten

**Victor Lemonte Wooten** (født 11. september 1964) er en amerikansk bassist. Han er mest kjent for sin tekniske virtuositet. Wooten har fått tittelen «Bass Player of the Year» i magasinet *[[Bass Player]]* tre ganger på rad, og var den første personen til å få utmerkelsen mer enn én gang.

## Historie
Wooten er den yngste av fem brødre og hadde sin eldre bror, Regi, som lærer på bassgitaren fra han var tre år gammel. I femårsalderen kunne han spille enkle bassganger og holde konserter. Stanley Clarke, Larry Graham og Bootsy Collins hadde alle stor innflytelse på Wooten sin utvikling som gikk i et rivende tempo. Wooten Brothers bandet (Regi, Rudy, Roy, Joseph og Victor) spilte i flere år på 1970-tallet i nærheten av Williamsburg (Virginia) i temaparken *Busch Gardens*, samt på åpninger for Curtis Mayfield og War. Etter å ha flyttet til Nashville (Tennessee) i 1988 ble Wooten umiddelbart rekruttert av blues- og soul-sangeren Jonell Mosser. Ett år senere ble Wooten hyret av banjomaestroen Béla Fleck og dannet gruppen Béla Fleck and the Flecktones sammen med keyboardist og munnspilleren Howard Levy samt Victor Wooten sin bror Roy Wooten (kjent som Future Man). Denne gruppen ble først berømte for å spille en blanding av jazz, funk og bluegrass, senere ble de kjent som en av de mest stilistiske friformgruppene i den moderne æraen. (Levy forlot gruppen og ble erstattet av saksofonist Jeff Coffin.)

## Andre grupper
Wooten har også vært medlem av flere fusion og progressive supergrupper, inkludert Bass Extremes (med Steve Bailey, Derico Watson og Oteil Burbridge), Vital Tech Tones (med Scott Henderson og Steve Smith), det indiske jazzfusion bandet PRASANNA og *Extraction* trioen (med Greg Howe og Dennis Chambers). Wooten har også vært på turné med mange andre band, inkludert Dave Matthews Band. Han er for tiden med sin egen sologruppe samt Béla Fleck and the Flecktones.

## Teknikker
Utviklingen av en høyere standard produksjonsmetoder for elektriske bassgitarer, slike som lavere strengehøyde mer likt en seksstreks elektrisk gitar, har tillatt Wooten å utvikle mange nye fingerteknikker som i praksis var uoppdagede før hans tid. I sin barndom, hjalp hans eldre bror (Regi Wooten) med å utvikle *double-thumb*-teknikken for å kunne reprodusere bassganger fra storheter som Larry Graham. Denne teknikken, som også har blitt brukt av andre bassister (blant annet Marcus Miller), bruker tommelen til å gjøre både nedadgående og oppadgående anslag på lik måte som med et gitarplekter. Wooten er også berømt for sin Stanley Jordan-lignende to-hånds tapping og «patenterte» åpen-hammer-plukking-teknikk.

## Diskografi
* *[[A Show of Hands (Victor Wooten)|A Show of Hands]]* (1996)
* *[[What Did He Say?]]* (1997)
* *[[Yin-Yang (album)|Yin-Yang]]* (1999)
* *[[Live in America (Victor Wooten-album)|Live in America]]* (2001)
* *[[Soul Circus]]* (2005)
* *[[Palmystery]]* (2008)

## Referanser


## Eksterne lenker
* 
* 
* 
* 
* Noen bilder
Biographisch-Bibliographisches Kirchenlexikon

***Biographisch-Bibliographisches Kirchenlexikon*** (BBKL) er et tyskspråklig biografisk oppslagsverk for kirkehistorie, som har blitt utgitt i trykt form i 23 bind fra 1975. Fra 1990 utgis leksikonet av Verlag Traugott Bautz.

Det inneholder biografiske fremstillinger og gir dessuten fyldige bibliografiske oversikter over primær- og sekundærlitteratur. Det meste av leksikonet, med over 14&nbsp;000 artikler forfattet av renommerte forskere såvel som interesserte legfolk, er gratis tilgjengelig over internett.

BBKL regnes som en meget aktuell og omfangsrik biografisk informasjonskilde til personer fra både kirke- og filosofihistorien.

## Eksterne lenker
* Internettutgave av BBKL
88 (tall)

**88** (**åttiåtte**, også skrevet *åtteogåtti* på riksmål) er det naturlige tallet som kommer etter 87 og kommer før 89.

88 er et partall.

88 er atomnummeret til radium.

88 er LXXXVIII i romertall.

## Annet
**88** er også:
*Antallet tangenter på et piano.
*I tittelen av sangene:
***Rocket 88*
***88 lines about 44 women*, av The Nails.
***88* av bandet Sum 41.
*Antallet etasjer  i Petronas Towers.
*The 88 – Et pop-band fra Los Angeles.
Oven

**Oven** er en halvøy mellom Krokstadfjorden og Kurefjorden i Råde kommune. 

Oven eller Ovenøyene besto fra gammelt av 3 øyer, foruten Oven også Husholmen og Hestholmen. Øyene er totalt på 1,590 km², mesteparten opprinnelig skog. Har vært landfast siden 1913. Høyeste punkt 29 meter. I dag lite med jordbruksområder, men fritidsboliger og en idyllisk kyststripe med fine svaberg og sandstrender. Tidligere dyrket mark og hamner har blitt attraktive og trivelige plasser for campingvogner og et betydelig antall hytter. Grei adkomst fra land og sjø. Det er et rikt fugleliv i området.

Man antar at de første beboerne kom til øya i ca. 1535 som såkalte strandsittere som drev fiske. Det var fast bosetting gjennom hele 1600-tallet. Men øya var ubebodd i store deler av 1700-tallet. Fra 1750-årene har det vært fastboende sammenhengende opptil i dag. Øyene var eiet av Værne Kloster, Rygge som var en herregård, ble solgt til Tomb Herregård i 1802. Eiendommene på Oven ble solgt til eiendomsbesitterne fra begynnelsen av 1800-tallet etter at øya kom under Tomb Herregård.
Kappa (klesmerke)

**Kappa** er et italiensk klesmerke, mest kjent for sin kolleksjon innen sportsklær. Bedriften ble etablert som produsent av sokker og undertøy i Torino i 1916. Deres logo er en mann og dame som hviler mot hverandres rygg. Kappas logo består av en dame og en mann samt navnetrekket.
## Undermerker
*Kappa
*Robe di Kappa
*Jesus Jeans
*Superga
*K-Way

## Referanser


## Eksterne lenker
*
84 (tall)

**84** (**åttifire**, også skrevet *fireogåtti* på riksmål) er det naturlige tallet som kommer etter 83 og kommer før 85.

84 er et partall.

84 er atomnummeret til polonium.

84 er LXXXIV i romertall.
82 (tall)

**82** (**åttito**, også skrevet *toogåtti* på riksmål) er det naturlige tallet som kommer etter 81 og kommer før 83.

82 er et partall.

82 er atomnummeret til bly.

82 er LXXXII i romertall.

## Annet
**82** er også:
*Antallet kamper i en NBA sesong.
Bevegelse

**Bevegelse** i fysikk betyr kontinuerlig endring av et legemes posisjon. Endringen må alltid beskrives i forhold til noe, enten et referansesystem eller i forhold til andre legemer. Bevegelse er ingen fysisk størrelse, men brukes til å beskrive og karakterisere fysiske fenomener. 

De delene av fysikken som beskriver bevegelse kalles dynamikk og kinematikk. Dynamikk beskriver hvordan krefter påvirker bevegelse, slik som Newtons lover, mens kinematikk beskriver bevegelse uten krefter.

Bevegelse tolkes forskjellig i klassisk mekanikk og Einsteins relativitetsteori. Klassisk mekanikk har absolutt tid og rom, dvs. det finnes et referansesystem som er i absolutt ro og en tid som går uavhengig av bevegelse. I relativitetsteorien er all bevegelse relativ og det finnes ingen universell tid. Denne egenskapen kalles Lorentz-invarians og den medfører at naturlovene er formulert likt i all referansesystemer. Klassisk mekanikk har også en invarians for bevegelse, nemlig Galilei-invarians. Denne inkluderer dog ikke alle naturlovene, og Maxwells likninger, som beskriver klassisk elektromagnetisme, er ikke Galilei-invariante. Det var dette problemet, blant annet, som inspirerte Albert Einstein til å formulere spesiell relativitetsteori.

## Se også
* Bevegelseslikning
* Newtons bevegelseslover
* Dynamikk
* Kinematikk
* Lorentz-invarians
* Galilei-invarians

## Eksterne lenker
*
Charles Ancillon

**Charles Ancillon** (født 28. juli 1659 i Metz, død 5. juli 1715 i Berlin) var en franskfødt prøyssisk jurist og diplomat.

Charles Ancillon studerte i Marburg, Genève og Paris og ble 1685 parlamentsadvokat i Metz. Etter opphevelsen av ediktet fra Nantes, noe som innebar fornyede franske forfølgelser av protestanter, emigrerte han sammen med sin far David Ancillon til den brandenburgiske hovedstaden Berlin, der faren døde som prest i byens fransk-reformerte menighet. Kurfyrsten utnevnte Charles Ancillon til dommer i byens franske koloni og i 1691 til gesandt til Sveits og hos markgreven av Baden-Durlach.

I 1699 reiste Ancillon tilbake til Berlin, og historiograf hos kongen. Han døde i 1715 som politidirektør i Berlin.

Hans *Histoire de l'établissement des Français réfugiés dans les états de l'Electeur de Brandebourg* (Berlin 1690) beveget mange franske protestanter til å slå seg ned i Brandenburg, og særlig Berlin, hvor en tredjedel av befolkningen etter hvert var av fransk opprinnelse.

Ancillon skrev også verkene
* *L'irrévocabilité de l'édit de Nantes* (Amsterdam 1688); 
* *La France intéressée à rétablir l'édit de Nantes* (Amsterdam. 1690); 
* *Histoire de [[Süleyman II.|Soliman II.]]* (Rotterdam. 1706)

Hans oldebarn var den prøyssiske statsmannen Jean Pierre Frédéric Ancillon.

## Referanser


## Eksterne lenker
* 
*
14. etappe i Tour de France 2006

## [[Montélimar]] – [[Gap (Hautes-Alpes)|Gap]]
***Etappe:** 14.
***Dato:** 16. juli 
***Lengde:**  180,5 km
***Norske resultater:**
:114. Thor Hushovd

## Sprint og klatrepasseringer
### 1. sprint (i [[La Bonté]])
Etter 50 km

### 2. sprint (i [[La Plaine]])
Etter 160,5 km

### 1. klatring (Côte du Bois-de-Salles)
Etter 14 km, kategori 3

### 2. klatring (Col de Peyruergue)
Etter 72,5 km, kategori 3

### 3. klatring (Col de Perty)
Etter 97 km, kategori 2

### 4. klatring (Col de la Sentinelle)
Etter 171 km, kategori 2

## Resultater

## Eksterne lenker
* Etappebeskrivelse og recap på cyclingnews.com
Bart Gets Hit by a Car

**«Bart Gets Hit by a Car»** er en episode fra sesong 2 av den animerte situasjonskomedien *[[Simpsons]]*.

## Handling
En vakker dag i Springfield kjører Bart nedover gaten på skateboardet sitt. Plutselig blir han truffet av bilen til Mr. Burns. Bart blir sendt opp en gul rulletrapp hele veien opp til himmelen får han streng beskjed om å ikke spytte over etter en lang og informativ samtale med djevelen, blir Bart gjenopplivet på sykehuset. Etter en gjenforening med foreldrene ser familien at en ukjent mann har fulgt etter ambulansen. Han prøver å få familien med på å saksøke Mr Burns for ulykken. Familien er ikke helt enig. Senere skifter Homer mening og med hjelp av advokat Lionel Hutz og en «quack» doktor ved navn Nick Riviera går de i retten mot Burns. Det hele går bra helt til Homer forsnakker seg hjemme hos Burns og det ender med at Marge blir satt som vitne. Marge klarer ikke å lyve og de taper saken når retten finner ut at Bart ikke hadde noe særlig smerte i det hele tatt. Homer får splittede følelser for Marge etter dette og drar til Moe's. Marge følger etter og der innrømmer Homer at han er usikker på om han fortsatt elsker Marge eller ikke. Hun ber han om å se henne inn i øynene og finne det ut med en gang. Når Homer ser på henne utbryter han at han elsker henne mer enn noen gang.

## Trivia
* Markerer første opptreden av Lionel Hutz og Nick Riviera.
Othello

***Othello*** er et tragisk drama av William Shakespeare som i original het *The Tragedy of Othello, the Moor of Venice*, antatt skrevet en gang rundt 1603. Det er basert på en italiensk novelle kalt *Un Capitano Moro* («En maurisk kaptein») av Cinthio, en elev av Boccaccio, først utgitt i 1565. Shakespeares drama ble uroppført den 1. november 1604 i Banqueting House på Whitehall i London.

Verkets handling finner sted i Italia og på Kypros, der venetianerne er i krig med Tyrkia. Stykket er sentrert rundt fire sentrale figurer: Othello, en maurisk general i den venetianske hær; hans hustru Desdemona; hans løytnant Cassio; og hans fenrik Jago. På grunn av stykkets mangfoldige og stadig aktuelle temaer som rasisme, kjærlighet, sjalusi, og forræderi, er Othello fortsatt hyppig satt opp på teatre både i Storbritannia og i andre land, og stykket har også vært grunnlaget for mange operaer, filmer og andre litterære tilpasninger.

Othello beskrives i teksten som maurer (muslim fra Nord-Afrika), men det er usikkert hvilken etnisitet som Shakespeare la i dette. Han har i andre verker benyttet begrepet for å være både araber, berber og afrikaner fra sør for Sahara. Hustruen Desdemona er imidlertid europeisk, og forskjellen i etnisitet dem imellom er en viktig komponent i stykket. Othello er tradisjonelt tolket som en afrikansk, «farget mann» som er kristen. At han «representerer noe visst fremmedartet», er viktigere enn hudfargen, ifølge Erik Bystad, nyere norsk gjendikteren av stykket.

## Referanser


## Eksterne lenker
* 
* Ulike essayer om ''Othello'' hos det svenske Shakespearesällskapet
* 
*
Othello (andre betydninger)

**Othello** kan referere til:

*Othello, et skuespill av William Shakespeare
*Othello (brettspill), et spill med svarte og hvite brikker
*Othello (1995), en av over 20 filmer basert på skuespillet, denne med Laurence Fishburne og Kenneth Branagh 
*Othello (1965), en av over 20 filmer basert på skuespillet, denne med Laurence Olivier
*Otello, opera komponert av Giuseppe Verdi. Libretto, basert på Shakespeares skuespill: Arrigo Boito 
*Otello (Rossini), opera komponert av Gioacchino Rossini. Libretto, basert på Shakespeares skuespill: Francesco Maria Berio di Salsi